লখিপুরওনলাইন দিজিতেল দেস্কঃ লৈবাক অসিগী ওলিম্পিয়ান মেজর ধ্যানচান্দ বু ইকায় খুম্নবা উৎপগা লোয়ননা আগস্তকী তাং ২৯ দা জাতিগী শান্নখোৎনবগী নুমিৎ ২০২১ ক্রীদা ভারতীনা শিল্লাংদুনা কাছার শিলচরগী জেসি ইন্তরনেসনেল হোতেলদা নুমিৎ অসি পাঙথোকখ্রে। থৌরম অসি ক্রীদা ভারতী কাছারগী ভাইস প্রেসিদেন্ট ওইরিবা রিতায়র্দ মেজর পিঐইচ মনিধন সিং না প্রেসাইদ তৌদুনা পাঙথোকখি। থৌরমদা টাউন ক্লাবকী প্রেসিদেন্ট দিলিপ নন্দি, কাছার ফেন্সিং এসোসিয়েসনগী প্রেসিদেন্ট গোপাল রোয়, আসাম স্তেট ক্রীদা ভারতী গী জেনরেল সেক্রেটরী পূর্নেন্দু দাস, কাছার জিলাগী এসপি রমন্দীপ কোর নচিংবা অখন্নবা মীওইশিংনা শরুক য়াখি। থৌরমগা মরী লৈননা তাইকোন্দো, ফেন্সিং, য়োগা, সাইক্লিং নচিংবা তোঙান তোঙানবা মশান্ন কয়াগী দেমোন্সত্রেসন উৎখি।
mni_Beng